Publication: Magyar Közlöny
Issue: MK-2004-39 (Year: 2004, Number: 39)
Era: 2004-2010
Section: Melléklet az 1025/2004. (III. 31.) Korm. határozathoz
Paragraph Index: 1429

4. A Kormány elrendeli, hogy a program további finanszírozásáról és addigi tapasztalatairól készüljön elõterjesztés. Felelõs: földmûvelésügyi és vidékfejlesztési miniszter belügyminiszter pénzügyminiszter Határidõ: 2004. október 15. Dr. Medgyessy Péter s. k., miniszterelnök V. rész KÖZLEMÉNYEK, HIRDETMÉNYEK Az Igazságügyi Minisztérium közleménye Az igazságügy-miniszter 2003 nyarán felkérte dr. Sárközy Tamás jogászprofesszort annak a kodifikációs bizottságnak a vezetésére, amelynek feladata a hatályos társasági jogi és cégjogi szabályozás felülvizsgálata. A bizottság munkájában ügyvédek, bírók, egyetemi oktatók és az Igazságügyi Minisztérium munkatársai vesznek részt. A bizottság által kidolgozott vitaanyag az Igazságügyi Minisztérium honlapján (http://www.im.hu) megtalálható. Az itt közzétett kérdéssor a vitaanyag ismeretében értelmezhetõ, célja pedig az, hogy összefoglalja a társasági és a cégtörvény felülvizsgálata során felmerült fontosabb kérdéseket, és koncepció szakmai vitája során elhangzó vélemények alapján elõsegítse a koncepció végleges — Kormány elé terjesztendõ — szövegének megfogalmazását. A kérdéssor természetesen nem lehet teljes, a koncepció szakmai vitája során számos olyan probléma, javaslat merülhet fel, amelyek az új társasági és cégtörvény tartalmára jelentõs befolyással lehetnek. Ezért, a kodifikációs bizottság várja új kérdések, vagy akár a vitaanyagban nem szereplõ részletkérdések felvetését is. A válaszokat, véleményeket 2004. május 15-ig az Igazságügyi Minisztérium postacímére (1363 Budapest, Pf. 54) vagy a gt@im.hu email-címre kérjük megküldeni. I. Általános kérdések I/1. A társasági jog felülvizsgálata során a Gt. több fejezetének jelentõs módosítása várható. Egyetért-e Ön azzal, hogy a Gt. — tartalmilag novelláris jellegû módosítása mellett — formálisan ne törvénymódosításra, hanem új társasági törvény megalkotására kerüljön sor? I/2. Egyetért-e Ön azzal, hogy a társasági anyagi jogi szabályozás ne a készülõ Polgári Törvénykönyvben, hanem — változatlanul — külön törvényben kerüljön elhelyezésre? I/3. Egyetért-e Ön azzal, hogy a társasági jog anyagi jogi és eljárásjogi kérdései szisztematikus elválasztásra kerüljenek? Az elõbbiek szabályozására minden esetben a társasági törvényben, az utóbbiak szabályozására pedig — az újrakodifikálandó — cégtörvényben kerülne sor. I/4. Egyetért-e Ön azzal, hogy a kkt.-re, a bt.-re és a kft.-re vonatkozó szabályozás diszpozitív, míg a törvény közös szabályai és az rt. szabályozása kógens legyen? 2004/39. szám I/5. Egyetért-e Ön a társaságok tulajdonosai döntési autonómiájának növelésével, tehát azzal, hogy — a kkt.-re és a bt.-re vonatkozó, eltérést nem engedõ szabályok ne haladják meg a feltétlenül szükséges minimumot; továbbá e társaságok szervezetére, mûködésére vonatkozóan a törvény csak arra az esetre állapítson meg szabályokat, ha a felek másként nem rendelkeznek? — a kft. és a zártkörûen mûködõ rt. szervezetére, mûködésére vonatkozó szabályok egyszerûbbé váljanak azzal, hogy a hitelezõvédelem és a kisebbségvédelem garanciális szabályai fennmaradnak? — a nyilvánosan mûködõ rt.-k (különösen a tõzsdei társaságok) szabályozása — a corporate governance követelményeire is figyelemmel — a jelenleginél árnyaltabbá váljon? (Ez utóbbi nem szükségképpen jelent törvényi szabályozást, az felelõs vállalatirányítási ajánlások útján is megvalósulhat.) I/6. Egyetért-e Ön azzal, hogy az állami tulajdonban álló, illetve közpénzbõl mûködõ társaságokra külön törvény (államháztartási törvény) a társasági törvény elõírásain túlmenõ, további szabályokat állapítson meg, különösen a tulajdonosi jogok gyakorlása és az ellenõrzés tekintetében? II. Az egyes társasági formákkal kapcsolatos elvi kérdések II/1. Egyetért-e Ön azzal, hogy — nem indokolt a közhasznú társaság mint önálló jogi személy fenntartása, tekintettel arra, hogy a közhasznúság közjogi jellegû minõsítés, és az nem a jogi személy típusához, hanem tevékenységéhez, mûködési módjához kötõdik? — a társasági törvény rendelkezzen arról, hogy az egyes társasági formák közhasznú jelleggel is mûködhetnek? — a közhasznú társaságok nem nyereségorientált tevékenységét és egyéb jellemzõit a társasági törvény maga határozza meg? II/2. Egyetért-e Ön azzal, hogy a polgári jogi társaság Ptk.-beli szabályozása ne változzon, tehát ilyen formában közös név alatt, üzletszerû gazdasági tevékenység folytatására továbbra sem legyen mód? II/3. Egyetért-e Ön azzal, hogy a közös vállalat mint önálló társasági forma továbbra is szerepeljen a társasági törvényben? II/4. Egyetért-e Ön azzal, hogy új társasági formák (pl. betéti részvénytársaság, GmbH & KG) ne kerüljenek bevezetésre? III. A gazdasági társaságok közös szabályai, a vezetõ tisztségviselõk III/1. Egyetért-e Ön azzal, hogy az egy személy által betölthetõ vezetõ tisztviselõi posztok számát a törvény ne korlátozza? III/2. Egyetért-e Ön azzal, hogy a társaság legfõbb szerve továbbra is csak abban az esetben és olyan körben vonhassa el a vezetõ tisztségviselõ ügyvezetés körébe esõ hatáskörét, amennyiben azt a társasági szerzõdés (alapszabály) lehetõvé teszi? III/3. Egyetért-e Ön azzal, hogy — a vezetõ tisztségviselõ által harmadik személynek okozott kárért továbbra is a társaság felel? — a vezetõ tisztségviselõ az általa a jogszabályok, a társasági szerzõdés (alapító okirat, alapszabály), a társaság legfõbb szerve által hozott határozatok, illetve ügyvezetési kötelezettsége vétkes megszegésével a társaságnak okozott károkért a polgári jog szabályai szerint felel a társasággal szemben? IV. A gazdasági társaságok közös szabályai, a felügyelõ bizottság IV/1. Egyetért-e Ön azzal, hogy kft. esetében a törvény egyetlen esetben se írja elõ kötelezõen felügyelõ bizottság létrehozását [Gt. 31. § (2) bek. b)—c) pont], és azt bízza a tulajdonosok döntésére? IV/2. Egyetért-e Ön azzal, hogy zártkörûen mûködõ rt. esetében csak akkor legyen kötelezõ felügyelõ bizottság választása, ha az igazgatóság jogait a vezérigazgató (Gt.

Source: https://magyarkozlony.hu/hivatalos-lapok/96120957450073df672f78fa10bc28886f06752b/dokumentumok/a03f65cfc2c6ee0687558d4a82cfdff2e07c8480/letoltes